РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01

от заседание на Комисия „Професионална квалификация и информационни технологии”,
проведено на 10.01.2022 г.

Днес, 10.01.2022 г. /понеделник/ от 10:30 часа се проведе заседание на Kомисия „Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	    КАЛИНА ЧАПКЪНОВА

    БОЯН НОВАНСКИ
    ГЕРГАНА МУТАФОВА
    ДАНИЕЛА МАРЧЕВА-отсъства
    СВЕТЛАНА БОШНАКОВА
    СЕВДАЛИН МАВРОВ-отсъства	
		
На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС”, Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1. ОТНОСНО: Писмо от председателя на Висшия адвокатски съвет относно подобряване на функционалностите на Единния портал за електронно правосъдие /ЕПЕП/.

Комисия „Професионална квалификация и
информационни технологии”
Р Е Ш И :

1.1. Приема предложението за провеждане на съвместна среща между Комисия “Професионална квалификация и информационни технологии” към Пленума на ВСС и представители на Висшия адвокатски съвет, като датата ще бъде уточнена допълнително.
1.2. Изпраща решението по т.1.1. на председателя на Висшия адвокатски съвет, за сведение.

2. ОТНОСНО: Писмо от главния инспектор на Инспектората към Висшия съдебен съвет относно предоставяне на достъп до Единния портал за електронно правосъдие.
Към настоящия момент не е налице техническа обезпеченост за осигуряване на достъп на Инспектората към ВСС /ИВСС/ до Единния портал за електронно правосъдие /ЕПЕП/. Предлаганите от ИВСС варианти за достъп до ЕПЕП са несъвместими със съществуващите функционалности.

Комисия „Професионална квалификация и
информационни технологии”
Р Е Ш И :

2.1. Да се изпрати писмо до „Информационно обслужване“ АД с цел проучване на възможността за предоставяне на достъп на инспекторите и поименно посочени експерти от ИВСС до Единната информационна система на съдилищата /ЕИСС/.
2.2. Изпраща решението на комисията на главния инспектор на Инспектората към Висшия съдебен съвет, за сведение.

3. ОТНОСНО: Искане от административния ръководител на Районен съд – Котел за даване на съгласие за увеличаване на щатната бройка за „системен администратор“ от 0.5 (половин) на 1 (една) цяла щатна бройка.

Комисия „Професионална квалификация и
информационни технологии”
Р Е Ш И :

3.1. Потвърждава решението си по протокол № 04/18.03.2021 г., т. 14.
3.2. Изпраща решението по т. 3 на Комисия „Съдебна администрация“ към СК на ВСС, по компетентност.   

4. ОТНОСНО: Писмо от административния ръководител на Административен съд – Благоевград във връзка с писмо от НАП относно необходимост от ежегодно извършване на преглед на правата за достъп на служители от ОСВ до електронните услуги с контролиран достъп, предоставено от НАП.

Комисия „Професионална квалификация и
информационни технологии”
Р Е Ш И :

4.1. Приема за сведение писмото от административния ръководител на Административен съд – Благоевград.

5. ОТНОСНО: Писмо от упълномощен представител на  Консорциум „Лирекс БГ“ ООД – „Индекс-България“ ООД с предоставяне на типов договор за следгаранционна поддръжка на АИС „Бюра съдимост“ за 2022 г, съгласно решение на КПКИТ по протокол № 32/06.12.2021 г., т. 2. 

Комисия „Професионална квалификация и
информационни технологии”
Р Е Ш И :

5.1. Преценката по предоставения типов договор за следгаранционна поддръжка на АИС „Бюра съдимост“ за 2022 г. и начина му на предоставяне на съдилищата е от компетентността на административните ръководители, които са страна по договора. 
5.2. Изпраща решението по т. 5.1 на упълномощения представител на  Консорциум „Лирекс БГ“ ООД – „Индекс-България“ ООД, за сведение.

6. ОТНОСНО: Искане от административния ръководител на Окръжен съд – Добрич за осигуряване на средства за закупуване на 3 броя компютърни конфигурации с операционни системи Windows 10 Pro.

Комисия „Професионална квалификация и
информационни технологии”
Р Е Ш И :

6.1. Искането от административния ръководител на Окръжен съд – Добрич за осигуряване на средства за закупуване на 3 броя компютърни конфигурации с операционни системи Windows 10 Pro на обща стойност 4491,00 лв. с ДДС е целесъобразно.
6.2. Изпраща решението по т. 6.1. ведно с доклад на Комисия „Бюджет и финанси" към Пленума на ВСС, по компетентност.

7. ОТНОСНО: Извлечение от заседание на Комисия по правни въпроси към Пленума на ВСС по протокол № 28/12.12.2021 г., т.2.

Комисия „Професионална квалификация и
информационни технологии”
Р Е Ш И :

7.1. Приема за сведение извлечение от заседание на Комисия по правни въпроси към Пленума на ВСС по протокол № 28/12.12.2021 г., т.2.
7.2. Подкрепя становището на Комисия по правни въпроси към Пленума на ВСС,  че е целесъобразно измененията и допълненията в наредбите, които не налагат спешност да бъдат отложени с оглед съобразяване с предстоящите изменения на законово равнище.
7.3. Да се изпрати запитване до Министерство на правосъдието с молба за отговор,  какъв е напредъка на сформираната от Министерство на правосъдието работна група за изготвяне на проект на Закон за изменение и допълнение на Закона за съдебната власт.

8. ОТНОСНО: Извлечение от заседание на Комисия „Професионална квалификация и информационни технологии“ към Пленума на ВСС по протокол № 33/13.12.2021 г., т.8.

Комисия „Професионална квалификация и
информационни технологии”
Р Е Ш И :

8.1. Отлага точката за следващото заседание на Комисия „Професионална квалификация и информационни технологии“ към Пленума на ВСС.

9. ОТНОСНО: Писмо от председателя на Междуведомствения съвет за методическо ръководство на ЕИСПП относно проведено заседание на 11 ноември 2021 г.

Комисия „Професионална квалификация и
информационни технологии”
Р Е Ш И :

9.1. Отлага точката за следващото заседание на Комисия „Професионална квалификация и информационни технологии“ към Пленума на ВСС.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /п/

КАЛИНА ЧАПКЪНОВА